3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจ

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วย บ้านพัก 121 หลัง โดยมี 50 หลังพร้อมจากุชชี่ และ 71
  หลังพร้อมสระว่ายน้ำส่วนตัว นอกจากนี้ บันยัน ทรี สปา ซึ่งตั้งอยู่ในบริเวณรีสอร์ท
  ยังให้บริการนวดแบบต่าง ๆ รวมถึงการปฏิบัติเพื่อรักษาเรือนร่าง
  และความงามแบบครบวงจรอีกด้วย บันยัน ทรี ภูเก็ต เริ่มเปิดดำเนินการในเดือนพฤษภาคม ปี
  พ.ศ. 2538 ภายใต้การบริหารงานของบริษัท บันยัน ทรี โฮเท็ล แอนด์ รีสอร์ท จำกัด
  บ้านพักพร้อมสระว่ายน้ำแบบสปา จำนวน 14 หลัง ได้ก่อสร้างแล้วเสร็จในเดือนธันวาคม 2544
  และเปิดให้บริการแล้วตั้งแต่เดือนมกราคม 2545
  รีสอร์ทแห่งนี้กลายเป็นจุดหมายปลายทางสำหรับรีสอร์ท และ
  สปาอันดับหนึ่งแห่งหนึ่งในภูมิภาคเอเชียแปซิฟิก

โรงแรมดุสิต ลากูน่า รีสอร์ท

  โรงแรมดุสิต ลากูน่า รีสอร์ท เปิดดำเนินการเป็นโรงแรมแรกใน ลากูน่า ภูเก็ต
  ในเดือนพฤศจิกายน พ.ศ. 2530 ประกอบด้วยห้องพัก และห้องสวีทติดชายทะเล จำนวน 224
  ห้อง บริหารงานโดย บริษัท ดุสิต โฮเท็ล แอนด์ รีสอร์ท จำกัด
  เพื่อเป็นการเพิ่มสิ่งอำนวยความสะดวก และการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดยอังสนา สปา ภายใต้การบริหารงานของบริษัท บันยัน ทรี สปา จำกัด
  โดยได้เริ่มเปิดดำเนินการภายในบริเวณชั้นล่างของโรงแรมดุสิต ลากูน่า รีสอร์ท
  เมื่อเดือนธันวาคม 2542 กลุ่มเป้าหมายทางการตลาดของโรงแรมดุสิต ลากูน่า รีสอร์ท
  คือกลุ่มนักท่องเที่ยวจากยุโรป ในช่วงฤดูกาลท่องเที่ยว และ
  นักท่องเที่ยวไทยในช่วงนอกฤดูกาลท่องเที่ยว

โรงแรมลากูน่า บีช รีสอร์ท

โรงแรมลากูน่า บีช รีสอร์ท เสนอห้องพักระดับหรูจำนวน 254 ห้องทั้งแบบซูพรีเรีย และ แบบสวีท
โรงแรมฯ เริ่มเปิดให้บริการครั้งแรกในเดือนพฤศจิกายน 2534
ภายใต้การบริหารงานของกลุ่มแปซิฟิค ไอส์แลนด์ คลับ
แต่ต่อมาได้บริหารงานโดยเจ้าของโรงแรมเองในปี 2537 และเดือนกันยายน 2544
โรงแรมได้เริ่มเปิดให้บริการสปา ภายใต้ชื่ออังสนา สปา บริเวณติดกับโรงแรม ลากูน่า บีช รีสอร์ท
กลุ่มเป้าหมายทางการตลาดคือ นักท่องเที่ยวระดับสูง และกลุ่มนักท่องเที่ยวที่เดินทางเป็นครอบครัว

โรงแรมเชอราตัน แกรนด์ ลากูน่า ภูเก็ต

  บนเนื้อที่ 70 เอเคอร์ของรีสอร์ทหรูแห่งนี้ ประกอบด้วยห้องพัก
  และสิ่งอำนวยความสะดวกครบครัน โรงแรมเริ่มเปิดดำเนินการเป็นครั้งแรกในปีพ.ศ. 2535
  โดยมีบริการห้องพัก ห้องสวีท รวมทั้งหมด 335 ห้อง ทั้งนี้ โรงแรมเชอราตัน แกรนด์ ลากูน่า
  ภูเก็ต ยังเป็นสมาชิกของ เชอราตัน ลักชัวรี คอลเลคชั่น (Sheraton Luxury Collection)
  ซึ่งเป็นสมาชิกในเครือโรงแรมเชอราตัน ที่มีชื่อเสียงที่สุดในโลก นอกจากนี้ อังสนา สปา
  ยังได้เปิดให้บริการ ณ ภายในบริเวณโรงแรมแห่งนี้ด้วยเช่นกัน กลุ่มเป้าหมายทางการตลาด
  คือกลุ่มนักท่องเที่ยวที่เดินทางเป็นครอบครัว และนักท่องเที่ยวอิสระ ในช่วงฤดูกาลท่องเที่ยว และ
  กลุ่มลูกค้าที่มาประชุม สัมมนา รวมทั้ง ตลาดนักท่องเที่ยวชาวไทยในช่วงนอกฤดูกาลท่องเที่ยว

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต รีสอร์ทในรูปแบบอพาร์ทเม้นท์ประกอบด้วย ห้องพักสวีท
  แบบหนึ่งและสองห้องนอน และแบบดูเพล็กซ์ โดยทุกห้องสามารถมองเห็น ทะเลสาบ สระว่ายน้ำ
  หรือ สนามกอล์ฟ เริ่มเปิดดำเนินการในปี พ.ศ. 2536 ภายใต้การบริหารงานของ บริษัท บันยัน
  ทรี โฮเท็ล แอนด์ รีสอร์ท จำกัด ห้องพักในโรงแรมนี้ ได้จำหน่ายให้แก่บุคคลทั่วไป และ บริษัทฯ
  ไม่ได้เป็นเจ้าของโรงแรมแห่งนี้ กลุ่มเป้าหมายทางการตลาดของโรงแรม คือ
  กลุ่มนักท่องเที่ยวที่เดินทางเป็นครอบครัวระดับสี่ดาว และนักท่องเที่ยวจากบริษัทท่องเที่ยว

สิ่งอำนวยความสะดวกอื่น ๆ ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่มลากูน่า
  ภูเก็ต และบุคคลทั่วไป ตั้งแต่เดือนสิงหาคม พ.ศ. 2535 ภายใต้การบริหารงานของบริษัท บันยัน
  ทรี กอล์ฟ คลับ จำกัด

  เควสท์ ลากูน่า ภูเก็ต แอดแวนเจอร์

  เควสท์ ลากูน่า ภูเก็ต แอดแวนเจอร์ เป็นศูนย์ฝึกอบรมผู้บริหารที่มีโปรแกรมต่าง ๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้ เควส์ท ยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควสท์ ลากูน่า ภูเก็ต แอดแวนเจอร์ เริ่มดำเนินการเมื่อปี
  2537 ภายใต้การบริหารงานของบริษัท เชอราตันโอเวอร์ซีส์ เมเนจเม้นท์

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อยให้เช่า จำนวน 59 ร้านค้า
  ตั้งบนเนื้อที่ 10 ไร่ภายใน ลากูน่า ภูเก็ต คาแนล วิลเลจ
  เปิดดำเนินการอย่างเป็นทางการเมื่อปีพ.ศ. 2537 และบริหารงานโดยบริษัท ลากูน่า รีสอร์ท
  แอนด์ โฮเท็ล จำกัด (มหาชน)

  บันยัน ทรี แกลเลอรี่

  ร้านค้าปลีก เน้นการจำหน่ายสินค้าศิลปหัตถกรรมท้องถิ่น บันยัน ทรี แกลเลอรี่ มีสาขารวมทั้งหมด
  40 แห่งทั่วโลก โดย 12 แห่ง ตั้งอยู่ในแต่ละโรงแรมในลากูน่า ภูเก็ต และในศูนย์การค้า
  คาแนล วิลเลจ

  อลามันดา เวเคชั่น คลับ

  อลามันดา เวเคชั่น คลับ เปิดดำเนินงานในปี พ.ศ. 2541
  ดำเนินธุรกิจโดยเปิดโอกาสให้ผู้เข้าร่วมเป็นสมาชิกมีสิทธิ์ในการพักผ่อนประจำปี อย่างน้อย 1
  สัปดาห์ ณ รีสอร์ท ดังต่อไปนี้ โรงแรมอั0ลลามันดา ลากูน่า ภูเก็ต โรงแรมเชอราตัน แกรนด์
  ลากูน่า ภูเก็ต บ้านพักในโครงการ ลากูน่า ทาวน์โฮม โรงแรมอังสนา รีสอร์ท แอนด์ สปา
  บินทาน นอกจากนี้ สมาชิกยังมีสิทธิ์ได้เข้าพักในอีก 3,600 รีสอร์ทในอีก 90
  ประเทศทั่วโลกซึ่งอยู่ภายใต้การจัดการของบริษัท รีสอร์ท คอนโดมิเนียม อินเตอร์เนชั่นแนล
  (อาร์ ซี ไอ) จำกัด

  ลากูน่า พร็อพเพอร์ตี้ เซลล์

  ลากูน่า พร็อพเพอร์ตี้ เซลล์ กำลังดำเนินธุรกิจการขายอาคารห้องชุด (Condominium)
  ในโรงแรมอั0ลลามันดา ลากูน่า ภูเก็ตบ้านพัก 2 ห้องนอนพร้อมสระว่ายน้ำที่โรงแรมบันยัน ทรี
  แพคเกจซื้อบ้านพร้อมที่ดินของโครงการ ลากูน่า เรสซิเด้นทส์ โครงการลากูน่า ทาวน์โฮม
  กลุ่มบริษัทฯ เป็นเจ้าของที่ดินใน ลากูน่า ภูเก็ต และพื้นที่ที่ติดกับ ลากูน่า ภูเก็ต
  ซึ่งจะใช้เป็นพื้นที่ในการสร้างและพัฒนาเป็นที่พักอาศัยในอนาคต
  สำหรับนักลงทุนที่ซื้อห้องชุดที่โรงแรมอัลลามันดา ลากูน่า ภูเก็ต โรงแรมบันยัน ทรี ภูเก็ต
  โครงการลากูน่า เรสซิเด้นทส์ และโครงการลากูน่า ทาวน์โฮม
  มีทางเลือกที่จะได้รับผลตอบแทนโดยการที่เข้าร่วมกับโครงการบริหารจัดการของโรงแรมในการให้แขกเช่าเพื่อพักอาศัย

  บริษัท ลากูน่า เซอร์วิส จำกัด

  บริษัท ลากูน่า เซอร์วิส จำกัด เป็นบริษัทที่ดำเนินการให้บริการแก่โรงแรมในกลุ่มลากูน่า ภูเก็ต
  โดยมิได้หวังกำไร ก่อตั้งขึ้นเมื่อเดือนเมษายน 2534 โดยให้บริการที่สำคัญๆ ได้แก่
  การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การดูแลส่วนทางเดิน บริการจัดสถานที่สำหรับจัดงาน (Marquee)
  สถานีจ่ายน้ำมัน รวมถึงการทำการตลาดร่วมให้กลุ่มโรงแรมของลากูน่า ภูเก็ตทั้งหมด ในปี 2544
  บริษัทฯ ได้ก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของ ลากูน่า ภูเก็ต และในปี 2545
  บริษัทฯ ได้ซื้อรถบัสปรับอากาศจำนวน 7 คัน เพื่อรับส่งพนักงานของโรงแรมในเครือ ลากูน่า
  ภูเก็ต ไปและกลับจากที่ทำงาน

  ลากูน่า เชียงราย

  ตั้งอยู่ในอำเภอแม่จัน จังหวัดเชียงราย ทางตอนเหนือของประเทศไทย บนพื้นที่ 1,090 ไร่
  ซึ่งพื้นที่ทั้งหมด โครงการนี้ปัจจุบันถูกระงับไว้ชั่วคราว

  การลงทุนในธุรกิจโรงแรม และรีสอร์ทในต่างประเทศ

  บริษัท ลากูน่า รีสอร์ท แอนด์ โฮเท็ล จำกัด (มหาชน) มีการลงทุนในต่างประเทศ
  โดยผ่านบริษัท ทรอปิคอล รีสอร์ท จำกัด (“TRL”)
  ซึ่งบริหารโรงแรมระดับหรูหลายแห่งในภูมิภาคเอเชียแปซิฟิค และการลงทุนในโรงแรม
  และรีสอร์ทของบริษัทฯ ในต่างประเทศ มีรายละเอียดดังนี้

  บันยัน ทรี มัลดีฟ วาบินฟารู ในหมู่เกาะมัลดีฟ

  โรงแรมบันยัน ทรี มัลดีฟ เป็นโรงแรมระดับ 5 ดาว
  ตั้งอยู่บนเกาะที่ได้รับสัมปทานจากรัฐบาลประเทศมัลดีฟ โรงแรมตั้งอยู่กลางมหาสมุทรอินเดีย
  โดยการเดินทางไปยังเกาะดังกล่าว ใช้เวลาเพียง 20 นาทีโดยเรือเร็วจากสนามบินเมืองเมล์
  แขกที่มาพัก จะเพลิดเพลินกับบ้านพักแบบติดชายหาดหรือบ้านพักพร้อมสวน ที่มีทั้งสิ้น 48 หลัง
  ซึ่งทั้งสองแบบ จะมีบริเวณพักผ่อน และสวนส่วนตัว

  โรงแรมมัลดีฟ อังสนา รีสอร์ท แอนด์ สปา

  โรงแรมมัลดีฟ อังสนา รีสอร์ท แอนด์ สปา ตั้งอยู่บนเกาะอิฮูรู บริเวณเมืองนอร์ท เมลล์ อะโทล
  การเดินทางไปยังโรงแรมใช้เวลาเพียง 20 นาที โดยเรือเร็วจากสนามบิน

  บริษัท ทรอปิคอล รีสอร์ท จำกัด ได้ซื้อโรงแรมนี้เมื่อเดือนกันยายน 2543 ที่ผ่านมา
  และได้เริ่มดำเนินการจากสภาพเดิมตั้งแต่เดือนกันยายน 2543 จนถึงพฤษภาคม 2544
  โรงแรมได้ปิดทำการปรับปรุงเมื่อเดือนมิถุนายน 2544 และเปิดให้บริการอีกครั้งเมื่อตุลาคม
  2544 โดยให้บริการบ้านพักติดชายหาดแบบหรูหรา จำนวน 45 หลัง ที่ตกแต่งด้วยหลังคามุงจาก
  พร้อมสวนส่วนตัว รวมทั้ง ทางเดินสู่ชายหาด

  อังสนา รีสอร์ท แอนด์ สปา เมืองแคร์นส์ ประเทศออสเตรเลีย

  ในอดีต รีสอร์ทแห่งนี้ เป็นที่รู้จักโดยทั่วไปในนาม “อัญมณีแห่งแนวปะการัง” (Jewel of the
  Reef) หลังจากบริษัท ทรอปิคอล รีสอร์ท จำกัด ได้ซื้อรีสอร์ทแห่งนี้
  และได้เข้ามาบริหารในปีพ.ศ. 2537 ได้เปลี่ยนชื่อรีสอร์ทแห่งนี้เป็น อัลลามันดา ปาล์ม โคฟ
  และ อังสนา รีสอร์ท แอนด์ สปา แคร์นส์ ตามลำดับ ปัจจุบัน รีสอร์ทริมหาดแห่งนี้
  ได้ให้บริการห้องพักแบบสวีท พร้อมสิ่งอำนวยความสะดวกต่าง ๆ เช่น สปา สระว่ายน้ำ
  และห้องอาหาร ห้องพักจำนวนมากได้ถูกขายให้บุคคลทั่วไปในปี 2546

  บันยัน ทรี บินทาน ประเทศอินโดนีเซีย

  โรงแรมบันยัน ทรี บินทาน ตั้งอยู่บนเกาะตันจง เซดด์
  ซึ่งเป็นหาดส่วนตัวห่างไปทางปลายด้านตะวันตกเฉียงเหนือของเกาะบินทาน ประเทศอินโดนีเซีย
  การเดินทางไปยังโรงแรม ใช้เวลาเพียง 45 นาที จากประเทศสิงคโปร์ โดยเรือใบเร็ว
  และเดินทางต่อด้วยรถยนต์อีก 10 นาที โรงแรมบันยัน ทรี บินทาน มีบ้านพักระดับหรู จำนวน 72
  หลัง พร้อมสนามเทนนิส 2 สนาม สระว่ายน้ำ 2 สระ และศูนย์การประชุม และสัมมนา
  รวมทั้งห้องอาหาร จำนวน 3 ห้อง และ ให้บริการสปา เช่นกัน

  อังสนา รีสอร์ท แอนด์ สปา บินทาน

  อังสนา รีสอร์ท แอนด์ สปา บินทาน ได้เริ่มเปิดดำเนินการอย่างเป็นทางการเมื่อวันที่ 1
  มิถุนายน 2543 โดยตั้งอยู่ติดกับโรงแรมบันยัน ทรี บินทาน รีสอร์ทแห่งนี้ ประกอบด้วย ห้องพัก
  รวมห้องพักแบบสวีท จำนวน 135 ห้อง สระว่ายน้ำ สนามเทนนิสจำนวน 2 สนาม
  และศูนย์การประชุม ห้องอาหาร จำนวน 3 ห้อง และให้บริการสปา

  บันยัน ทรี รีสอร์ท ที่ประเทศเซย์เชลล์

  บริษัท ทรอปิคอล รีสอร์ท จำกัด ได้ลงทุนซื้อที่ดินขนาด 1,167,658 ตารางเมตร
  บริเวณหาดอินเทนแดนซ์ บีช บนเกาะ Mahe ที่ประเทศเซย์เชลล์ เมื่อต้นปี 2544 โดยบริษัทฯ
  จะพัฒนาที่ดินดังกล่าวให้เป็นรีสอร์ทแบบผสมผสาน เช่นเดียวกับที่ลากูน่า ภูเก็ต โดยจะมีโรงแรม
  ทั้งหมด 3 โรงแรม พร้อมห้องพัก หรือบ้านพักรวมจำนวน 540 ห้อง ทั้งนี้
  บ้านพักในโครงการแรกจำนวน 32 หลัง ได้ก่อสร้างแล้วเสร็จเมื่อต้นปี 2545
  และเปิดให้บริการเมื่อเดือนกุมภาพันธ์ 2545

  3.2 การตลาดและการแข่งขัน

  3.2.1 การตลาด

  การทบทวนแผนการขาย และการตลาด

  โรงแรมทั้งหมดใน ลากูน่า ภูเก็ต จะต้องจัดเตรียมแผนการขายและการตลาด
  ซึ่งถือเป็นส่วนหนึ่งของการนำเสนองบประมาณของโรงแรม
  โดยจะมีรูปแบบและรายละเอียดของแผนงานแตกต่างกันตามแต่ละโรงแรม
  แต่แผนงานสรุปของทุกโรงแรมจะต้องกำหนดงบประมาณรายได้ในแต่ละระดับ
  แผนงานดังกล่าวจะแสดงให้เห็นถึงสถิติต่างๆ เป็นรายเดือน โดยเปรียบเทียบกับปีก่อนหน้า
  รวมถึงการวิเคราะห์แยกตามประเภทและการแบ่งส่วนตลาด

  สำหรับงบประมาณปี 2547 จะกำหนดอัตราแลกเปลี่ยนให้ 1 เหรียญดอลลาร์สหรัฐฯ เท่ากับ 40
  บาท โดยรายได้จากค่าห้องพักประมาณร้อยละ 70-80
  จะทำสัญญาในรูปเงินสกุลเหรียญดอลลาร์สหรัฐฯ
  การวิเคราะห์ความเคลื่อนไหวของอัตราแลกเปลี่ยนดังกล่าวเป็นส่วนหนึ่งที่รวมอยู่ในการจัดทำงบประมาณ
  ซึ่งได้พิจารณาเงื่อนไขต่างๆ ในกรณีที่เงินสกุลเหรียญดอลลาร์ฯ อ่อนตัวลง

  แผนการดำเนินงานต่างๆ ของโรงแรม สามารถสรุปได้ดังต่อไปนี้

1.  การวิเคราะห์อัตราการเข้าพัก และอัตราค่าห้องพักโดยเฉลี่ย
    รวมทั้งรายได้ต่อจำนวนห้องพักที่ขายได้ ได้ทำในช่วงการทบทวนงบประมาณเป็นรายเดือน
    การเปรียบเทียบต่างๆ จะนำตัวเลขในช่วง 5 ปีที่ผ่านมาใช้วิเคราะห์ และในหลายๆ
    กรณีก็เป็นการทบทวนงบประมาณในเนื้อหาที่ต่างจากเดิมที่มีการนำเสนอไว้แล้ว

2.  บริษัทฯ มีความเห็นว่า การเปรียบเทียบผลการดำเนินงานของปี 2546 และ ปี 2545
    อาจจะไม่ให้ความหมายเพียงพอเท่ากับการเปรียบเทียบกับปีที่ผ่านมา โดยเฉพาะอย่างยิ่ง
    การเปรียบเทียบผลการดำเนินงานช่วงเกิดเหตุการณ์ร้ายแรงต่างๆ ในช่วงไตรมาสที่สอง เช่น
    สงครามอิรัก และวิกฤตการณ์โรคซาร์ส ในปี 2546 รวมทั้งการแข่งขันฟุตบอลโลก
    และเหตุการณ์วางระเบิดที่เกาะบาหลีในปี 2545

3.  การทำสัญญากับผู้นำเที่ยวแบบกลุ่ม ซึ่งรับรู้กันว่า ในเดือนเมษายน
    ซึ่งเป็นช่วงนอกฤดูกาลท่องเที่ยว จะทำให้อัตราค่าห้องพักโดยเฉลี่ยต่ำกว่าช่วงที่ผ่านมา
    แต่บริษัทฯ คาดว่า อัตราการเข้าพักในโรงแรมจะเพิ่มขึ้น เนื่องจากอัตราค่าห้องพักที่ลดต่ำลง

4.  ระดับความสามารถในการสื่อสาร และความเป็นอันหนึ่งอันเดียวกันของฝ่ายขาย
    และการตลาดของโรงแรม นำมาซึ่งความยึดหยุ่น
    และการตอบสนองที่ดีเยี่ยมต่อสภาพตลาดที่ยากลำบากในช่วงปี 2546 และบริษัทฯ คาดว่า
    ความสามารถดังกล่าวจะยังคงต่อเนื่องไปในปี 2547 นี้

5.  โครงการ ลากูน่า ภูเก็ต พลัส ที่ประสบความสำเร็จอย่างมาก ปัจจุบัน
    สามารถนำมาใช้ตามสถานการณ์ทางการตลาด
    และจะนำมาใช้กับตลาดในภูมิภาคในช่วงนอกฤดูกาลท่องเที่ยว

6.  ในปี 2547 บริษัทฯ จะมุ่งความสนใจไปที่อัตราค่าห้องพักโดยเฉลี่ย
    ผลการดำเนินงานของโรงแรมได้กลับคืนสู่สภาพดีขึ้นภายหลังจากวิกฤตการณ์โรคซาร์ส และ
    ลากูน่า ภูเก็ต ได้รับการยอมรับอย่างกว้างขวางว่ามีผลการดำเนินงานที่ดีเยี่ยมมาก
    อย่างไรก็ตาม บริษัทฯ รับทราบเกี่ยวกับอัตราค่าห้องพักโดยเฉลี่ยที่ลดต่ำลง ทั้งนี้
    ส่วนหนึ่งเป็นผลมาจาก การลดราคาค่าห้องพัก แต่ประเด็นในระยะยาวแล้ว คือ
    การเปลี่ยนแปลงส่วนผสมทางตลาด เนื่องจาก หลายธุรกิจของบริษัทฯ
    อยู่ในตลาดที่ผลตอบแทนต่ำ

7.  บริษัทฯ ยังคงมีตลาดอีก 3 แห่งที่เรียกเก็บรายได้เป็นเงินบาท ซึ่งได้แก่ ตลาดญี่ปุ่น
    ออสเตรเลีย และประเทศไทย

8.  เว็บไซด์ www.lagunaphuket.com ยังคงต้องมีการปรับปรุง
    และฝ่ายจัดการเว็บไซด์นี้ได้โอนย้ายมาที่ภูเก็ต ภายใต้การดูแลของฝ่ายการตลาด

  นอกจากนั้น ฝ่ายขายอสังหาริมทรัพย์ก็มีผลการดำเนินงานที่ดีเยี่ยม โดยในปี 2545
  บ้านพักในโครงการลากูน่า เรสซิเด้นทส์ และโครงการลากูน่า ทาวน์โฮม
  ได้รับการตอบรับอย่างดีเยี่ยมจากตลาด โดยสามารถขายบ้านพักในโครงการแรกได้หมด
  และฝ่ายอสังหาริมทรัพย์ ก็ได้เพิ่มทีมงาน เพื่อจุดมุ่งหมายในการพัฒนา
  และขายบ้านพักของทั้งสองโครงการ โดยใช้ที่ดินที่มีอยู่ใน ลากูน่า ภูเก็ต
  และที่ดินที่ซื้อเพิ่มเติมในปี 2545 จากการคาดการณ์ในอนาคตโดยดูจากรายได้ ณ ปัจจุบัน บริษัทฯ
  ตั้งเป้าหมายที่จะขายบ้านพักให้ได้ 50 หลังต่อปี ประกอบด้วย บ้านพักเดี่ยว
  และบ้านพักแบบทาวน์โฮม และห้องชุดในอาคารชุดคอนโดมิเนียม

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบมาเป็นกลุ่ม

-   กลุ่มจัดประชุม สัมมนา และนิทรรศการ

-   กลุ่มรัฐบาลและสถานทูต

-   กลุ่มสายการบินที่มีการจัดโปรแกรมท่องเที่ยว

  กลยุทธ์ทางด้านการขาย และการตลาด

-   สร้างและจัดการฐานข้อมูลของลูกค้าอย่างเป็นระบบ

-   พัฒนาในเรื่องการจัดทำแผ่นพิมพ์โฆษณา สื่อการขาย และส่งเสริมการขาย ให้มีคุณภาพสูงขึ้น

-   พัฒนาการตลาด และการขายด้วยระบบอิเลคโทรนิค เช่น เวบไซด์ อีเมล์ ซีดีรอม เป็นต้น

-   เข้าร่วมงานแสดงสินค้าที่เกี่ยวกับธุรกิจโรงแรม และการท่องเที่ยว เช่น ATF
    ในเดือนมกราคม, PATA และ ITB ในเดือนมีนาคม EIBTM ในเดือนพฤษภาคม IT&CMA
    ในเดือนตุลาคม และ WTM ในเดือนพฤศจิกายน

-   จัดทำไดเรคเมล์สำหรับตลาดประชุมสัมมนา นิทรรศการ

-   ติดต่อกลุ่มลูกค้าจำพวกบริษัท ห้างร้าน ทั้งภายในและนอกประเทศ ในตลาดหลัก เช่น
    กรุงเทพฯ ฮ่องกง สิงคโปร์ ไต้หวัน และญี่ปุ่น

-   เยี่ยมเยือนกลุ่มลูกค้าประเภทตัวแทนการท่องเที่ยวหลักในอังกฤษ เยอรมัน สวิสเซอร์แลนด์
    ฝรั่งเศส อิตาลี และสแกนดิเนเวีย

-   สร้างการรับรู้ในชื่อ และภาพพจน์ของโครงการโดยผ่านโฆษณาในสื่อสิ่งพิมพ์
    ประเภทนิตยสารเกี่ยวกับการท่องเที่ยว และพักผ่อนหย่อนใจในภูมิภาคเอเซียแปซิฟิค

-   เชิญกลุ่มศึกษาดูงาน เพื่อให้ลูกค้ารู้จักคุ้นเคย และได้ใช้บริการจากโรงแรมของกลุ่มลากูน่า
    ภูเก็ต โดยมีการเชิญตัวแทนการท่องเที่ยว หรือลูกค้าจากยุโรป เอเชีย และอเมริกาเหนือ
    รวมทั้งบริษัทที่รับจัดการประชุมสัมมนาในกรุงเทพมหานคร

-   สร้างสรรค์สื่อโฆษณาที่มีประสิทธิภาพ เพื่อการพัฒนากลุ่มตลาดเป้าหมายหลัก

-   สร้างสื่อสัมพันธ์ที่ดี และใกล้ชิดกับส่วนรัฐบาล และองค์กรต่าง ๆ

-   ใช้เทคนิคในการบริหารการตลาดแบบใหม่ เช่น ระบบในการวิเคราะห์ข้อมูลลูกค้า
    เพื่อให้เข้าใจพฤติกรรม ความรู้ของลูกค้าในตัวสินค้า และเครือข่ายการตลาด

-   ทำงานใกล้ชิดกับการท่องเที่ยวแห่งประเทศไทย การบินไทย
    สมาคมส่งเสริมการประชุมนานาชาติ สมาคมโรงแรม และสมาคมการท่องเที่ยวต่าง ๆ

-   เน้นการประชาสัมพันธ์อย่างต่อเนื่อง

-   เป็นสมาชิก และเข้าร่วมการจัดกิจกรรมในโปรแกรมต่าง ๆของทั้งสายการบิน
    และบัตรเครดิตชั้นนำของโลก

-   จัดทำแพคเกจช่วงฤดูร้อนราคาพิเศษในช่วงนอกฤดูกาลท่องเที่ยว

-   ร่วมมืออย่างใกล้ชิดกับสายการบินที่บินมายังจังหวัดภูเก็ต
    โดยจัดทำแพ็คเกจพิเศษเพื่อการส่งเสริมการขาย

-   จัดงานไตรกีฬา ร่วมกับ การบินไทย เพื่อถ่ายทอดไปยังผู้ชมนับล้านคนทำให้เป็นที่รู้จักมากยิ่งขึ้น

  ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือลากูน่า ภูเก็ต
  เป็นนักท่องเที่ยวเพื่อการพักผ่อนเป็นหลัก
  และส่วนมากจะสำรองห้องพักโดยผ่านบริษัทตัวแทนการท่องเที่ยวต่างๆ ดังนั้น
  ทางโรงแรมจึงทำงานร่วมกับตัวแทนการท่องเที่ยวดังกล่าวอย่างใกล้ชิด
  และโดยปกติจะทำสัญญาเป็นรายปี เพื่อให้ตัวแทนเหล่านี้ทำการประชาสัมพันธ์
  และขายห้องพักให้แก่ลูกค้า นอกเหนือจากนั้น
  ยังมีลูกค้าจำนวนมากเริ่มที่จะจองห้องพักโดยตรงผ่านมายังเครือข่ายการสำรองห้องพักของโรงแรมที่อยู่ในเครือ
  ซึ่งเปิดดำเนินการอยู่ทั่วโลก และในปีที่ผ่านมา สามารถสำรองห้องพักผ่านทางอินเตอร์เน็ต

  นอกจากนั้น โครงการลากูน่า ภูเก็ต ยังมีชื่อเสียงมากทางด้านตลาด MICE (Meeting,
  Incentive, Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  หรือการจัดนิทรรศการ โดยที่ผู้ประสานงานจะติดต่อโดยตรงกับทางโรงแรมฯ

  แหล่งที่มาของการสำรองห้องพัก

-   ตัวแทน และผู้ประกอบการท่องเที่ยวภายในประเทศ 9%

-   ตัวแทน และผู้ประกอบการค้าส่งการท่องเที่ยวภายในประเทศ 2%

-   ตัวแทน และผู้ประกอบการค้าส่งการท่องเที่ยวระหว่างประเทศ 65%

-   บริษัท ห้างร้าน และหน่วยงานราชการ 13%

-   การสำรองที่พักโดยตรง 11%

  ประเภทของลูกค้า

-   เพื่อการพักผ่อน และสันทนาการ 85%

-   เพื่อการประชุมสัมมนา และการฝึกอบรม 15%

  ที่มาของลูกค้าตามภูมิประเทศ

  ตลาดหลักของโรงแรมในเครือลากูน่า ภูเก็ต มีดังนี้

  ตลาดเอเชียเหนือ

-   ญี่ปุ่น 11%

-   ฮ่องกง 10%

-   เกาหลี 8%

-   ไต้หวัน 5%

-   จีน 2%

-   รัสเซีย 2%

  ตลาดเอเชียตะวันออกเฉียงใต้

-   ไทย 4%

-   สิงคโปร์ 3%

  ตลาดเอเชียอื่น ๆ 3%

  ตลาดยุโรป

-   สหราชอาณาจักร 13%

-   สวิสเซอร์แลนด์ 4%

-   เยอรมัน 5%

-   อิตาลี 2%

-   ฝรั่งเศส 1%

  ตลาดออสเตรเลีย / นิวซีแลนด์ 8%

  ตลาดอเมริกา / แคนาดา 6%

ภาพรวมในอดีต

ตารางต่อไปนี้ จะแสดงตัวเลขทางสถิติ ของโรงแรมในลากูน่า ภูเก็ต ในช่วงระยะ 6 ปี ที่ผ่านมา

ลากูน่า ภูเก็ต 

  ------------------------- ----------- ----------- ----------- ----------- ----------- -----------
  (* พันบาท)                 สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31
                            ธันวาคม 2541 ธันวาคม 2542 ธันวาคม 2543 ธันวาคม 2544 ธันวาคม 2545 ธันวาคม 2546

  อัตราการเข้าพัก (%)          81          75          79          69          64          70

  ราคาห้องพักโดยเฉลี่ย          4,159       4,801       5,811       6,972       6,831       5,748

  รายได้จากห้องพัก*            1,007,643   1,099,115   1,413,317   1,514,935   1,417,589   1,303,004

  รายได้จากค่าอาหาร           709,389     678,736     778,704     729,040     655,805     646,147
  และเครื่องดื่ม*                                                                           

  รายได้รวม*                 1,835,370   1,938,169   2,328,378   2,375,774   2,186,328   2,057,718

  กำไรขั้นต้นจากการดำเนินงาน*   934,357     981,131     1,240,601   1,273,730   1,109,644   1,015,911

  กำไรขั้นต้นจากการดำเนินงาน    51          51          53          54          51          49
  (%)                                                                                   
  ------------------------- ----------- ----------- ----------- ----------- ----------- -----------

  สถานการณ์ท่องเที่ยวในจังหวัดภูเก็ต

  จังหวัดภูเก็ตยังคงมีโอกาสที่จะเห็นการเพิ่มขึ้นของจำนวนนักท่องเที่ยว ถึงแม้ว่า
  ตัวเลขนักท่องเที่ยวในจังหวัดภูเก็ตจะมีผลกระทบต่อตลาดเฉพาะของ ลากูน่า ภูเก็ต
  เพียงเล็กน้อยเท่านั้น การท่องเที่ยวแห่งประเทศไทย
  ได้ลดระดับการคาดการณ์ในทางที่ดีที่ได้กล่าวไว้ก่อนหน้านี้
  ซึ่งสนับสนุนการรณรงค์ของรัฐบาลในการที่จะเพิ่มรายได้จากนักท่องเที่ยวชาวต่างชาติ
  การปรับปรุงสนามบิน และสาธารณูปโภคขั้นพื้นฐาน เช่น การก่อสร้างถนนรอบๆ จังหวัดภูเก็ต
  ได้ก่อสร้างแล้วเสร็จ รวมทั้งการขยายสำนักงานต้อนรับ
  และอำนวยความสะดวกให้แก่นักท่องเที่ยวของ ลากูน่า ภูเก็ต ที่สนามบิน
  ซึ่งกลายเป็นจุดต้อนรับนักท่องเที่ยวของ ลากูน่า ภูเก็ต ที่สำคัญ

  บริษัทฯ กำลังอยู่ในระหว่างเจรจากับบริษัท การบินไทย
  ในการเปิดเที่ยวบินบินตรงจากกรุงลอนดอน (และถ้าเป็นไปได้ จากประเทศต่างๆ ในยุโรป)
  มายังจังหวัดภูเก็ต เช่นเดียวกับที่มีเส้นทางการบินใหม่มาจากออสเตรเลีย และญี่ปุ่น

  ยังคงมีการพูดคุยเกี่ยวกับการทำให้จังหวัดภูเก็ตเป็นศูนย์กลางด้านเทคโนโลยีสารสนเทศ หรือ
  Cyberport สำหรับเรื่อง สถานที่ตั้งของศูนย์การประชุมของจังหวัด
  ได้ข้อยุติให้ก่อสร้างได้ที่อำเภอสะพานหินใกล้ๆ กับตัวเมืองภูเก็ต
  โดยจุดประสงค์หลักของศูนย์การประชุมนี้
  เพื่อทำให้จังหวัดภูเก็ตเป็นคู่แข่งในด้านการจัดประชุมในท้องถิ่นสำหรับองค์กรเอกชน
  และองค์กรของรัฐระดับทั่วไปเช่นเดียวกับพัทยา
  มากกว่าที่จะเป็นศูนย์กลางการประชุมนานาชาติระดับสูง

  ภาวะการแข่งขัน

  โรงแรมที่ถือว่าเป็นคู่แข่งในตลาดระดับเดียวกับ ลากูน่า ภูเก็ต ประกอบด้วย โรงแรมเจ ดับบลิว
  แมริออท รีสอร์ท แอนด์ สปา โรงแรมเลอ เมอริเดียน ภูเก็ต บีช รีสอร์ท โรงแรมเลอ รอยัล
  เมอริเดียน ยอช์ท คลับ และโรงแรมอมันปุรี โรงแรมเจ ดับบลิว แมริออท รีสอร์ท แอนด์ สปา
  ซึ่งเป็นโรงแรมเปิดใหม่ ยังคงใช้การลดราคาห้องพักในการต่อสู้เพื่อแย่งชิงตลาด
  แต่โดยทั่วไปแล้ว ทุกโรงแรมในตลาดระดับเดียวกัน ยังคงดำเนินธุรกิจไปในแนวทางเดียวกัน
  โดยไม่มีโรงแรมใดที่มีผลการดำเนินงานโดดเด่นเป็นพิเศษ ส่วนโรงแรมตรีศาลา
  ยังมีความล่าช้าในการก่อสร้าง และคาดว่าจะเริ่มเปิดดำเนินการในไตรมาสที่ 3 ของปี 2547 นี้
  ส่วนโรงแรมอคาเดีย จะเปลี่ยนชื่อภายใต้ชื่อ โรงแรมฮิลตัน และโรงแรมพันวาบุรี ภายใต้ชื่อ
  โรงแรมคอนราด ภายในปีหน้านี้

  โรงแรมโฟร์ ซีซัน และโรงแรมอินเตอร์คอนติเน็นทัล
  ยังคงอยู่ระหว่างการเจรจาต่อรองเรื่องที่ดิน และมีโรงแรมระดับนานาชาติอื่นๆ
  ให้ความสนใจโดยแวะมาเยี่ยมภูเก็ตเป็นระยะๆ ในขณะที่ยังไม่มีความคืบหน้าใดๆ
  ในเรื่องที่ดินที่ก่อนหน้านี้จะถูกซื้อโดยกลุ่มแชงกรีล่า

  กลยุทธ์ด้านราคา

  กลุ่มโรงแรมใน ลากูน่า ภูเก็ต ยังคงร่วมมือกันในด้านการกำหนดราคา
  มีการหารือกันอย่างจริงจังระหว่างกลุ่มโรงแรมเองในเรื่องอัตราค่าห้องพักที่จะเป็นผลดีต่อกลุ่ม
  แต่จากผลของการหารือราคาจะยังคงไว้ที่อัตราเดิม
  ซึ่งกลุ่มโรงแรมก็คงต้องรอบคอบเพื่อให้แน่ใจว่า เป็นอัตราห้องพักเฉลี่ยที่ดีที่สุด ตารางต่อไปนี้
  จะแสดงถึงสถานการณ์ในช่วง 5 ปีที่ผ่านมา

ลากูน่า ภูเก็ต

+----------------------+------+------+------+-----+------+-----+-----+
|                      | 2540 | 2541 | 2542 | 2   | 2544 | 2   | 2   |
|                      |      |      |      | 543 |      | 545 | 546 |
+----------------------+------+------+------+-----+------+-----+-----+
| อัตราค่าห้องพักโดยเฉลี่ย   | 3    | 4    | 4    | 5,  | 6    | 6,  | 5,  |
| (บาท)                | ,506 | ,159 | ,801 | 811 | ,972 | 831 | 748 |
+----------------------+------+------+------+-----+------+-----+-----+
| อัตราแลกเปลี่ยนโดยเฉลี่ย  | 32.3 | 41.0 | 38.1 | 4   | 44.6 | 4   | 4   |
|                      |      |      |      | 0.6 |      | 3.1 | 1.6 |
| (บาทต่อเหรียญสหรัฐฯ)    |      |      |      |     |      |     |     |
+----------------------+------+------+------+-----+------+-----+-----+
| อัตราค่าห้องพักโดยเฉลี่ย   | 109  | 101  | 126  | 143 | 156  | 158 | 138 |
| (เหรียญสหรัฐฯ)         |      |      |      |     |      |     |     |
+----------------------+------+------+------+-----+------+-----+-----+

  ตารางด้านล่าง
  แสดงรายละเอียดเกี่ยวกับอัตราการเปลี่ยนแปลงราคาค่าห้องพักในอดีตของโรงแรมในลากูน่า
  ภูเก็ต โดยมีรายละเอียดดังนี้

[TABLE]

  **ARR = อัตราค่าห้องพักโดยเฉลี่ย

  ***Revpar = รายได้ต่อห้องพักที่ขายได้

  ภาพรวมในสามปีข้างหน้า

  บริษัทฯ กำลังสังเกตความเปลี่ยนแปลงบรรยากาศทางธุรกิจ
  และจัดระดับให้เหมาะสมกับตลาดของ ลากูน่า ภูเก็ต หลายปีที่ผ่านมา
  ยังคงมีความมั่นคงไม่เพียงพอที่จะให้แนวทางแก่บริษัทฯ ในอนาคตได้
  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐฯ และเกาะบาหลี รวมทั้ง สงครามอิรัก
  และในปีนี้ที่ส่งผลกระทบรุนแรงที่สุดคือ วิกฤตการณ์โรคซาร์ส

  บรรยากาศงาน World Travel Market ในกรุงลอนดอนเมื่อไม่นานมานี้ เป็นไปในทางที่ดี
  และบริษัทฯ คาดว่า ธุรกิจการท่องเที่ยวของบริษัทฯ
  จะปรับตัวดีขึ้นโดยเฉพาะจากตลาดยุโรปในช่วงฤดูกาลท่องเที่ยวที่กำลังจะมาถึงนี้ อย่างไรก็ตาม
  ยังไม่เป็นที่แน่ชัดว่า จำนวนนักท่องเที่ยวจากยุโรปในช่วงนอกฤดูกาลท่องเที่ยวจะเพิ่มขึ้นหรือไม่
  ด้วยเหตุนี้โรงแรมต่างๆ จึงได้เปลี่ยนแปลงเป้าหมาย เป็นตลาดนักท่องเที่ยวในภูมิภาค
  เพื่อเติมเต็มช่องว่างนี้ และบริษัทฯ มั่นใจว่า บริษัทฯ จะสามารถทำได้อีกครั้งหนึ่ง

  หากเศรษฐกิจโลกยังคงพัฒนาทางด้านดีอย่างต่อเนื่องในปี 2547
  ก็จะส่งผลทางด้านดีต่อธุรกิจการท่องเที่ยวในอีกสองหรือสามปีข้างหน้า ดังนั้น
  ถ้าไม่เกิดเหตุการณ์ร้ายแรงในช่วงเวลา 3 ปีที่จะมาถึงนี้ บริษัทฯ
  จะได้เห็นธุรกิจโรงแรมเจริญรุดหน้าด้วยดี รวมทั้ง ธุรกิจอื่น
  ก็จะมีผลการดำเนินงานที่ดีอย่างต่อเนื่อง โดยเฉพาะฝ่ายขายอสังหาริมทรัพย์ และอลามันดา
  เวเคชั่น คลับ

  สิทธิ หรือข้อจำกัดในการประกอบธุรกิจ

  1. สิทธิพิเศษจากการส่งเสริมการลงทุน - ไม่มี-

  2. สิทธิพิเศษอื่น - ไม่มี-

  3. ข้อจำกัดในการประกอบธุรกิจ - ไม่มี-

------------------------------------------------------